Presa din Elvetia: „Metodele postului Antena 3 sunt incalificabile. Nu este un post de stiri, ci de scandaluri si manipulari”

Un prestigios cotidian elvetian remarca si critica politica editoriala a postului Antena 3, pe care il caracterizeaza ca fiind de scandal si manipulator.

Neue Zurcher Zeitung (NZZ) gazduieste un amplu editorial, semnat de Markus Bauer si intitulat “Agitatie permanenta la televizor. Un miliardar are o influenta neobisnuita asupra opiniei publice din Romania. Metodele postului sau tv Antena 3 sunt incalificabile”, informeaza B1 TV.

“Antena 3 nu este o televiziune oarecare, profilul sau este de agitatie permanenta, de scandaluri si manipulari”, se arata in articol.

Jurnalistul elvetian scrie si despre oamenii care au iesit in strada pentru sustinerea postului amenintat pe atunci cu evacuarea, avand mesaje precum “Sunteti in inimile noastre” sau “Suntem alaturi de voi”, erau in general “femei si barbati in varsta”.

De asemenea, se mai arata ca, “cu ajutorul postului tv, miliardarul Dan Voiculescu a intervenit in repetate randuri in zona politica, lansand suspiciuni, luand partea unora in campanii electorale si intrand la guvernare cu formatiunea sa politica Partidul Conservator.”

„Voiculescu se afla acum dupa gratii, fiind condamnat in 2014 la zece ani de inchisore pentru dobandirea ilegala a unei proprietati de stat, a carei valoare reala este de 75 de ori mai mare decat pretul platit de el. Antena 3 a cerut in strada sprijin pentru mogul, acuzand judecatorii de aproprierea de presedintele de atunci Basescu si atacand Directia Nationala Anticoruptie. Intre timp, Voiculescu redacteaza harnic texte stiintifice in inchisoare”, adauga NZZ.

Jurnalistul elvetian avertizeaza ca Antena 3 nu isi intelege rolul de televiziune de stiri.

Iti place aktual24.ro? Urmareste fluxul de stiri aktual24.ro si pe Facebook

Comentarii: